
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02510/2013-04
31.10.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 31.10.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да КРИМИНАЛИСТИЧКО-ПОЛИЦИЈСКА АКАДЕМИЈА са седиштем у Земун, Цара Душана 196, БЕОГРАД, ПИБ: 104629251, Матични број: 17672355,  испуњава прописане стандарде за акредитацију студијског програма  Специјалистичке академске студије - КРИМИНАЛИСТИКЕ у оквиру поља друштвено-хуманистичких наука и то за 100 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа КРИМИНАЛИСТИЧКО-ПОЛИЦИЈСКА АКАДЕМИЈА са седиштем у Земун, Цара Душана 196, БЕОГРАД, је дана 29.11.2013. године поднела захтев за акредитацију студијског програма  Специјалистичке академске студије - КРИМИНАЛИСТИКЕ у оквиру поља друштвено-хуманистичких наука под бројем 612-00-02510/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
[bookmark: _GoBack] На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе КРИМИНАЛИСТИЧКО-ПОЛИЦИЈСКА АКАДЕМИЈА и предлог одлуке, достављени су Комисији за акредитацију и проверу квалитета.
Студијски програм је  у друштвено хуманистичком  пољу  што је у складу са законом и листом области коју је утврдио  Национални савет. Назив дипломе   Специјалиста криминалиста,   је у складу са листом звања коју је утврдио Национални савет, а дужина студија 1 године и 6 0ЕСПБ је у складу са законом.  Програм је прихваћен 18.07.2007. - Наставно-научно већe.
Специјалистичке академске студије су једногодишњи студијски програм и завршавају се са сакупљених 60 ЕСПБ. Стечени ниво знања обезбеђује профилисаним стручњацима његову адекватну примену у пракси.Студијски програм специјалистичких студија на Академији омогућава студентима да изаберу смер према сопственом интересовању и професионалном опредељењу ради стицања посебног нивоа стручности потребног за успешно обављање послова у јавном сектору и привреди. Студент који заврши специјалистичке академске студије стиче стручни назив специјалиста криминалиста. Право уписа имају кандидати који су завршили мастер академске студије на акредитованом студијском програму и остварили најмање 300 ЕСПБ бодова. Кандидати се могу определити за једну од четири специјалистичких области деловања (смерова) : 1. Криминалистичко-форензичке идентификације; 2. Криминалистичко супростављање савременим облицима криминала; 3. Безбедност заштита лица и имовине; 4. Извршно управљање у систему државне управе. Сви смерови имају четири обавезна и четири изборна предмета. Сваки предмет носи 6 ЕСПБ бодова,док специјалистички рад носи 12 ЕСПБ бодова. Структуру студијског програма чини скуп обавезних и изборних предмета на сваком смеру, са оквирним садржајем, чијим се савладавањем обезбеђују неопходна знања и вештине за стицање дипломе другог степена академских студија. Курикулум једногодишњих студија чини 4 обавезна и четири изборна предмета који се бирају од понуђених пет предмета. Сваки предмет из студијског програма исказан је бројем ЕСПБ, а обим студија изражен је збиром ЕСПБ. У школској години збир од 60 ЕСПБ одговара просечном укупном ангажовању студента у обиму 40-часовне радне недеље током једне школске године. Укупно ангажовање студента састоји се од активне наставе (предавања, вежбе, практикуми, семинари), самосталног рада, колоквијума, испита и других видова ангажовања. Укупан број часова активне наставе износи 600 часова. Бодовна вредност сваког предмета исказана је у табели распореда предмета по семестрима и годинама студија, као и у табелама спецификације предмета (Књига предмета).  Студијским програмом је предвиђена израда завршног рада. КПА има публикације установе издате у електронском и штампаном облику. Сврха овог студијског програма јесте стицање стручног назива СПЕЦИЈАЛИСТА КРИМИНАЛИСТА. Специјалистичке студије се базично заснивају на одговарајућим дисциплинама криминалистике и других наука и научних дисциплина. Смер специјалистичких студија  омогућава студентима специфичну оспособљеност како за обављање руководећих послова тако и за обављање најсложенијих извршилачких послова у Министарству унутрашњих послова и у другим институцијама. Садржај смера Криминалистичко-форензичке идентификације односи се на примену методаnфундаменталних и примењених наука за идентификације особа, предмета и трагова у криминалистици. Студент се оспособљава за рад на радним местима у Министарству унутрашњих послова (Национални криминалистичкотехнички центар), специјализованим лабораторијама и комерцијалним аутоматским идентификационим системима, која захтевају примену набројаних метода. Смер Криминалистичко супротстављање савременим облицима криминала обухвата садржаје криминалистичких и сродних дисциплина који су у функцији превенције, заштите, начина супротстављања и спречавања савременим облицима криминала, управљања криминалистичким истрагама, криминалистичким идентификацијама, Смер Безбедносна заштита лица и имовине базира се на садржајима правних, техничких и информатичких дисциплина који су у функцији заштите лица, имовине и пословања. Стечена знања налазе примену за рад у сектору јавне и приватне безбедности на руководећим пословима (обезбеђење и заштита личности, физичко-техничка заштита, заштита информационих система).   Сврха овог студијског програма је јасно дефинисана. Постоји могућност усавршавања на струковним специјалистичким студијама. КПА има публикације установе у штампаном и електронском облику. Основни циљ специјалистичких студија је образовање стручњака који ће одговорити на изазове савременог демократског друштва дајући одговоре на многобројна теоријска и практична питања из области криминалистике. Постигнути профил СПЕЦИЈАЛИСТА КРИМИНАЛИСТА даје компетентност за обављање следећих послова:
•Примена и усавршавање постојећих као и праћење савремених метода и вештина за обављање специјализованих послова и задатака у изналажењу оптималних решења у комплексним полицијским ситуацијама.
•Оспособљеност за руководеће послове у савременој криминалистичкој полицији и у другим организационим јединицама Министарства унутрашњих послова.
•Руководилац у сектору јавне и приватне безбедности (физичко-техничко обезбеђење лица, имовине и пословања).
•Носилац и организатор послова међународне полицијске сарадње.
 Циљеви студијског програма су у складу са основним задацима и циљевима високошколске установе и јасно су и недвосмислено формулисани. КПА има публикације у електронском и штампаном облику у којима су циљеви наведени.
Студент који положи све испите утврђене студијским програмом специјалистичких академских студија и одбрани специјалистички рад стиче високо образовање и стрчни назив СПЕЦИЈАЛИСТА КРИМИНАЛИСТА. Стечени стручни назив  омогућава компетентност испољавања следећих способности:
•Оспособљеност за коришћење форензичких метода у криминалистици и обраду криминалистичко-форензичке сцене.
•Свеобухватно разумевање проблематике превенције криминала и изналажење и примену најадекватнијих мера и радњи у циљу отклањања услова и узрока који погодују настанку кривичног дела.
•Коришћења постојећих информационих система и технологија које користе овлашћене државне институције.
•Примена стеченог знања из области управљачке функције (праћење и процењивање, одлучивање,израда планова, организовања, координације и контроле).
•Уважавање специфичних стандарда и етичких норми у ужестручним областима криминалистике.
•Анализе, синтезе и предвиђања у комплексним криминалистичким случајевима.
•Праћење и усавршавање правних и техничких стандарда применљивих у области криминалистике.
•Оспобљеност за остваривање и унапређење приватне делатности обезбеђења.
•Могућност праћења савремених научних достигнућа и даљег научног усавршавања на докторским студијама.
•Планирање, селекција и развој људских ресурса, награђивање, мотивисање, управљање каријером и
 аштиту здравља и безбедности запослених.
Предметно специфичне компентенције студената виде се и из додатка дипломе који је приложен у документацији.
                      Специјалистичке академске студије као студијама другог степена трају годину дана. Кандидати се могу определити за једну од четири специјалистичких области деловања (смерови):
1. Криминалистичко форензичке идентификације;
2. Криминалистичко супростављање савременим облицима криминала;
3. Безбедност заштита лица и имовине;
4. Извршно управљање у систему државне управе.
Сви смерови имају четири обавезна и четири изборна од понуђених пет предмета. Сви испити су једносеместрални. У првом семстру има четири обавезна предмета а другом четири изборна предмета. Изборни предмети се бирају  из групе од 5 понуђена предмета. Фонд часова активне наставе по семестрима је: први семестар 20, други семестар 20. Дипломски рад предвиђен не улази у фонд активне наставе. Прерасподела ЕСПБ бодова између семестара је: први семестар 24, други семестар 36. Припремљени су обрасци за све фазе пријаве и одбране дипломског рада, као и Упутство за припрему завршног рада. Структура курикулума обухвата детаљан опис предмета са називом и типом предмета, годином и семестром студија, бројем ЕСПБ бодова, именом наставника, циљем курса и са очекиваним исходима, садржајем предмета, препорученом литературом, методама извођења наставе и начином провере знања и оцењивања. КПА је приложила следеће извештаје: 1) Извештај о параметрима извођења наставе у коме је наведено да је просечан број часова активне наставе 27 часова недељно, просечано оптерећење наставника 1,05, просечно оптерећење сарадника 0,56 и број часова активне наставе предавања које реализују наставници са 100% радног времена 95,22.  Из достављене документације да се закључити  да су у структури студијских програма правилно заступљене различите групе предмета према препорученим процентима.
Студијски програм Специјалистичке академске студије криминалистикеје усаглашен са студијским програмима који се реализују на многим светским и европским образовним установама специјализованим за потребе полиције. При креирању студијског програма имала су се у виду најновија професионална, научна и стручна кретања на овом пољу у Европи и свету. Програм полицијског образовања, стручног оспособљавања и усавршавања спроводи се кроз трогодишње, четворогодишње, мастер, специјалистичке и докторске студије као и основне и специјалистичке курсеве. Међународна усаглашеност студијског програма подразумева усаглашеност у погледу услова уписа, трајања студија, услова преласка у наредну годину, начина студирања, стицања дипломе, извођења наставе, броја ЕСПБ итд. Документација о усаглашености програма специјалистичких академских студија високошколске установе са програмима светских и европских образовних установа дата је у прилогу 6.1,2,3 (Упоредни табеларни приказ три акредитована инострана студијска програма са одговарајућим интернет линковима).
  Упис 100 студената спроводи се селекцијом кандидата према утврђеним правилима и процедури прописаној Статутом и Правилником. Одлуку о броју студената за упис у прву годину студијских програма који се финансирају из буџета доноси Влада на предлог Министарства унутрашњих послова. Конкурс за упис спроводи и редослед примљених кандидата утврђује и објављује Комисија.  Право учешћа на конкурсу имају држављани Републике Србије који испуњавају: услове за упис утврђене Законом о високом образовању, посебне законом утврђене безбедносне услове за пријем у радни однос у Министарство унутрашњих послова и посебне услове у погледу здравственог стања, психофизичких и других способности за обављање предвиђених послова, које ближе утврђује министар унутрашњих послова.  Право уписа имају кандидати који су завршили мастер академске студије на акредитованом студијском програму и остварили најмање 300 ЕСПБ бодова и кандидати који су завршили основне студије према прописима који су важили до ступања на снагу Закона о високом образовању, у трајању од најмање осам семестара. Рангирање, односно редослед кандидата за упис на специјалистичке академске студије утврђује се на основу просечне оцене остварене на основним студијама.  Број уписаних студената је 166.
Рад студента у савладавању појединог предмета континуирано се прати током наставе и изражава се поенима. За сваки предмет студијског програма, у курикулуму – картону предмета, утврђен је однос поена који студент може да стекне испуњавањем предиспиних обавеза и полагањем испита. Минималан број поена стечених испуњавањем предиспитних обавеза, који студенту омогућава полагање испита, је 30. Праг пролазности на испиту подразумева да је студент дао одговоре које је испитивач оценио позитивном оценом. Предметна оцена се састоји из два дела: поена које је студент остварио у предиспитним обавезама и на испиту и изражава се, као њихов збир, оценама од 5 (није положио) до 10 (одличан – изузетан. Полагањем испита студенти стичу одређени број ЕСПБ бодова. Број ЕСПБ бодова је утврђен на основу процене значаја предмета и оптерећења студената на предмету. Сваки предмет из студијског програма има јасан и објављен начин стицања поена који се заснива на извршавању унапред дефинисаних предиспитних обавеза и полагањем испита.Успешност студената се прати континуирано током наставе.
Наставу на овим студијама реализује укупно 40 наставника и сарадника у радном односу (од тога је 1 наставник у радном односу са непуним радним временом). Од укупног броја наставника и сарадника који реализују наставу, 8 је редовних професора, 16 ванредних професора, 11 доцената, 5 асистената. Академија по потреби а на основу одлуке Наставно-научног већа, ангажује и истакнуте научнике и стручњаке из праксе да одрже одређен број часова наставе у семестру. Приликом избора у звања наставника, поред услова предвиђених законом и општим актима Академије, нарочито се цене резултати научноистраживачког и педагошког рада кандидата, ангажовање кандидата у развоју наставе и других делатности Академије, учешће у стручним организацијама и другим делатностима од значаја за развој научне области и Академије, као и резултати кандидата постигнути у обезбеђивању наставно-научног подмлатка. Настава је организована тако да у групи за предавање има до 50 студената, а у групама за вежбе до 25. Подаци о наставницима и сарадницима налазе се и доступни су јавности.
Криминалистичко-полицијска академија поседује примерене просторне капацитете за извођење наставе сходно броју студената. Укупна бруто површина објеката у комплексу Академије је 12.998,17м2. Поред тога, наставни процес одвија се и у Националном криминалистичко-техницком центру Управе криминалистичке полиције Министарства унутрашњих послова Републике Србије и у Институту за физику у Земуну. Укупна површина простора на све три локације је 14.768,17 м2. Укупна површина просторија које су у функцији одржавања наставе (учионице, амфитеатри, кабинети, вежбаонице, лабораторије) је 6.795,83 м2, односно 3,62м2 по студенту за извођење наставе у две смене. Настава се одвија у: 4 амфитеатра, 15 учионица општег типа, 36 вежбаоница, 20 лабораторије, 4 компјутерске лабораторије и једној фискултурној сали, као и на отвореним спортским теренима. Укупан број места у просторијама за одржавање наставе је 2.550 чиме је омогућено сваком студенту да има своје место у амфитеатру, учионици и лабораторији. Поред наведеног, Академија поседује 41 кабинет за наставнике и сараднике, (756,94 м2), 6 просторије за потребе студентске службе, 6 просторије за рад секретаријата, као и 1 просторија за рад студентског парламента. Академија има библиотеку и читаоницу (укупно 5 просторија) површине 294,27 м2, са 20 места у читаоници, и 10 места за коришћење интернета, као и просторију у склопу Информатичког центра за неометани приступ информацијама у електронском облику.  Фонд библиотеке  сада броји 33.979 библиотечких јединица из области криминалистичких, полицијско-безбедносних, правних и других друштвених наука. Академија поседује неопходну опрему за квалитетно извођење наставе на свим студијским програмима. Интернет академске мреже Србије на располагању је студентима и запосленима 24 часа дневно. У оквиру редовног наставног процеса студентима су на располагању 4 рачунарске учионице са 71 рачунаром. КПА је обезбедила покривеност свих предметима уџбеницима и другом помоћном литературом у сопственом издању или у издању других издавача.
Криминалистичко-полицијска академија редовно прати реализацију студијског програма и предузима мере за његово унапређење.  Комисија за послове праћења, обезбеђивања, унапређења и развоја квалитета студијских програма, наставе и услова рада спроводи поступак самовредновања и врши оцену квалитета и заступљености утврђених стандарда. Поступак самовредновања спроводи се континуирано, а извештај о самовредновању подноси се најмање један пут у току три године. Сходно томе КПА спровела је и у летњем семестру 2012/2013. године поступак самовредновања за период 2009-2012. година у свим областима обезбеђења квалитета. Резултат спроведеног поступка је Извештај о самовредновању који је усвојен од стране Наставно-научног већа 18 бр.71/3-8-2013. године, у коме су приказани резултати оцењивања испуњености стандарда за самовредновање и проверу квалитета студијских програма, наставе и услова рада на Академији. Комисија је сачинила и План самовредновања којим су утврђени: циљеви самовредновања, субјекти самовредновања, њихова одговорност и задужења, методологија прикупљања података. Савет Академије на седници одржан 11. јуна 2013. године усвојио је Акциони план 17 бр. 72/5-2-2013 за спровођење Стратегије обезбеђења квалитетета за период 2013-2016. године. У обезбеђењу квалитета студијског програма, на Академији улогу имају наставници и стручни органи КПА. У контроли квалитета студијског програма неопходно је имати у виду мишљење студената. Са резултатима самовредновања Академија упознаје наставнике и сараднике путем састанака катедри, ненаставно особље преко руководилаца тих служби, студенте преко Студентског парламента, а редовни извештаји Комисије објављују се на интернет страници Академије.
Недовољна "покривеност" уџбеницима.     
Kомисија за акредитацију и проверу квалитета, утврдила је да високошколска установа КРИМИНАЛИСТИЧКО-ПОЛИЦИЈСКА АКАДЕМИЈА  за студијски програм  Специјалистичке академске студије - КРИМИНАЛИСТИКЕ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]КРИМИНАЛИСТИЧКО-ПОЛИЦИЈСКА АКАДЕМИЈА са седиштем у Земун, Цара Душана 196, БЕОГРАД, ПИБ: 104629251, Матични број: 17672355, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Специјалистичке академске студије - КРИМИНАЛИСТИКЕ у оквиру поља друштвено-хуманистичких наука и то за 100 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

